Dissident tmc leader manju basu backs out from contesting on bjp ticket for naopara bypolls - Dissident TMC Leader Manju Basu Backs Out From Contesting on BJP Ticket for Naopara Bypolls | कोलकाताः उपचुनाव से पहले बीजेपी प्रत्याशी ने बदला पाला, तृणमूल में लौटीं - Latest News & Updates in Hindi at India.com Hindi
पश्चिम बंगाल के नोआपाड़ा विधानसभा उपचुनाव से पहले बीजेपी की पश्चिम बंगाल इकाई को जबरदस्त झटका लगा है...
Updated: January 8, 2018 2:52 PM IST
कोलकाता. पश्चिम बंगाल के नोआपाड़ा विधानसभा उपचुनाव से पहले बीजेपी की पश्चिम बंगाल इकाई को जबरदस्त झटका लगा है. बीजेपी की प्रत्याशी तृणमूल कांग्रेस की पूर्व विधायक मंजू बसु ने उसका पाला छोड़ कर तृणमूल का दामन थाम लिया है.
भारत की सियासत के लिए अहम है साल 2018, मोदी-राहुल का होगा इम्तिहान
बीजेपी के केन्द्रीय नेतृत्व ने रविवार शाम उपचुनाव के लिए पार्टी के प्रत्याशी के रूप में मंजू बसु के नाम की घोषणा की थी. इसके कुछ घंटों के बाद, मंजू ने संवाददाताओं को बताया कि वह अभी भी तृणमूल कांग्रेस के साथ हैं.
मंजू ने कहा, ‘मैं तृणमूल सुप्रिमो ममता बनर्जी की एक वफादार सिपाही हूं. मैं अभी भी तृणमूल के साथ हूं और ममता बनर्जी में मेरा पूरा विश्वास है.’ बीजेपी के सूत्रों ने बताया कि मंजू ने पार्टी के टोल-फ्री नंबर पर सदस्यता के लिए मिस्ड कॉल किया था. उनके पार्टी से जुड़ने के बारे में कोई अधिकारिक घोषणा नहीं की गयी थी.
उन्होंने कहा, ‘आपको कई राजनीतिक दलों से प्रस्ताव मिल सकते हैं लेकिन इसे स्वीकार करने या नहीं करने का फैसला आपका व्यक्तिगत होता है.’ कुछ महीनों पहले कांग्रेसी विधायक मधुसूदन घोष के निधन के चलते नोआपाड़ा विधानसभा सीट खाली हुयी थी.
BJPKolkataManju BasuTrinamool Congress (TMC)
Published Date: January 8, 2018 2:48 PM IST
Updated Date: January 8, 2018 2:52 PM IST